Macedonië sluit grens met GriekelandArgieffoto/Jaz O’Hara/Facebook Volgens Macedoniese amptenare is dié sluiting ŉ tydelike maatreël, glo omdat die naburige Slowenië probleme het met sy treinstelsel. Die Sloweense treinmaatskappy SZ het dié aantygings ontken. Intussen het Serwië ook aangekondig dat geen vlugtelinge op sy grondgebied toegelaat sal word nie tensy hulle kan aandui dat hulle asiel soek in Oostenryk of Duitsland. In Kroasië waar ŉ regsgesinde regering later dié week aan bewind kom en wat na verwagting strenger beheer oor vlugtelingvloei beplan, moet vlugtelinge eweneens kan aandui dat hulle asielsoekers op pad na Oostenryk of Duitsland is. Onlangs het Oostenryk strenger beheer aangekondig en gesê net vlugtelinge met geldige identiteitsdokumente en wat kwalifiseer vir asiel sal toegelaat word in die land. Alle sogenaamde ekonomiese vlugtelinge sal na hul land van herkoms teruggestuur word. ŉ Woordvoerder vir die VN se vlugtelinge-agentskap in Serwië het gewaarsku dat al meer vlugtelinge wat in Europa aankom griep en lugweginfeksies het. Sy het gesê van die vlugtelinge is voorsien van klere en medisyne.